קורפוס כריסטי קולג' (אוקספורד)

קורפוס כריסטי קולג (באנגלית: Corpus Christi College; שם מלא Corpus Christi College in the University of Oxford; מקוצר באופן לא רשמי כ-Corpus או CC) הוא אחד הקולג'ים המנהליים של אוניברסיטת אוקספורד באנגליה. הקולג' נוסד בשנת 1517, והוא הקולג' ה-12 הוותיק ביותר באוקספורד.

לקולג' היה תפקיד משמעותי בתרגום המלך ג'יימס והוא ידוע גם בזכות שעון השמש הניצב על עמוד בחצר הרבועה הראשית של הקולג' שהוקם ב-1581.<ref></ref>

== היסטוריה ==
=== הקמה ===
קורפוס כריסטי קולג' נוסד על ידי ריצ'רד פוקס , הבישוף מווינצ'סטר, ומדינאי מוכשר. לאחר שהוסמך לכמורה, פוקס עבד כדיפלומט עבור הנרי השביעי, מלך אנגליה. הוא הפך לאיש אמונו, ובמהלך שלטונו של הנרי כמלך, מונה כלורד שומר החותם הסודי וקידם את הבישופים, ובסופו של דבר הפך לבישוף של וינצ'סטר. במשך כל הזמן הזה הוא היה מעורב באוניברסיטאות אוקספורד וקיימברידג': הוא היה המפקח של מודלן קולג' ושל בייליול קולג, והמנהל של פמברוק קולג', קיימברידג' במשך 12 שנים, וכן היה מעורב בהקמת סנט ג'ון קולג', קיימברידג'.<ref></ref>

פוקס החל לבנות משנת 1513. הוא קנה מנזר, שני אולמות, שני פונדקים ואת מעונות הסטודנטים של מרטון קולג'.<ref></ref> הבנייה הושלמה כנראה עד 1520.<ref></ref>

פוקס קיבל מכתב הרשאה להקמת הקולג' על ידי הנרי השמיני בשנת 1516.<ref></ref> הקולג' נוסד רשמית בשנת 1517, כאשר פוקס קבע את התקנון שלו.<ref></ref> על פי התקנון הקולג' אמור להכיל 20 עמיתים, 20 סטודנטים, שלושה מרצים, שני כמרים, שני פקידים ושני חברי מקהלה.<ref></ref>

הספרייה של הקולג' הייתה "ככל הנראה, כאשר הושלמה, הספרייה הגדולה והמרוהטת ביותר אז באירופה".<ref></ref> המלומד ארסמוס מרוטרדם ציין במכתב משנת 1519 לנשיא הראשון, ג'ון קליימונד, כי מדובר בספרייה "inter praecipua decora Britanniae" ("בין היפות ביותר בבריטניה"), ושיבח אותה כ"biblioteca trilinguis" ("ספריה תלת-לשונית") המכילה ספרים בלטינית, יוונית ועברית.<ref></ref>

בין העמיתים המייסדים של הקולג' היה רג'ינלד פול, מי שיהפוך לארכיבישוף מקנטרברי הקתולי האחרון.<ref></ref>

=== התפתחויות מאוחרות ===
במאה שנותיו הראשונות אירח קורפוס אנשי דת בכירים שיניחו את היסודות של הזהות הנוצרית האנגליקנית. ג'ון ג'ול שהיה הפרופסור ללטינית בקולג', פעל להגנת הזרם הפרוטסטנטי בכנסייה האנגלית תחת שלטונה של אליזבת, ומונה לבישוף של סולסברי. ג'ון ריינולדס, שנבחר לנשיא בשנת 1598, הציע את הרעיון לתרגום המלך ג'יימס ותרם לטקסט שלו.

לאחר שנוסד כמעט 500 שנה קודם לכן כקולג' לגברים בלבד, קורפוס כריסטי היה בין הקולג'ים הרבים לגברים באוקספורד שקיבלו את הסטודנטיות הראשונות לתואר ראשון ב-1979 (אם כי סטודנטיות לתארים מתקדמים התקבלו חמש שנים קודם לכן). בין 2015 ל-2017, 0.6% מבוגרי התואר הראשון בבריטניה שהתקבלו לקורפוס היו שחורים.<ref></ref>

== מבנים וגנים ==
החצר הרבועה הראשית של הקולג'
שעון השמש "השקנאי"

=== מבנים ===
המרובע הראשי נבנה בהקמת הקולג' ועוצב בסגנון ימי-ביניימי מאוחר.

הקפלה צמודה לספרייה ונמצאת ליד המרובע הראשי. מיקומה יוצא דופן: בקולג'ים רבים (אפילו בקטנים) הקפלה ממוקמת במרובע הראשי עצמו.

=== שעון שמש השקנאי ===
שעון השמש "השקנאי" הוא העמוד הגדול במרכז הריבוע הראשי של קורפוס ומתוארך לשנת 1579. שעון השמש נקרא על שם השקנאי הצבוע בזהב על הספירה הארמילרית בראש העמוד. "שעון שמש השקנאי" הוא כינוי שגוי, שכן העמוד מכיל 27 שעוני שמש נפרדים. תשעה משעוני השמש נראים בקלות: ארבעה על כל אחד מהפנים של הגוף הריבועי מתחת לשקנאי, ארבעה מתחת לכל שלט הרלדי בקוביה ואחד פונה דרומה על פיר העמוד המעוגל. שעוני השמש הנותרים נמצאים על השקעים והצדפות המקיפים את השלטים המזרחים והמערבים. הסמלים המקיפים את שעוני השמש משמשים לחשבון ימי חג ומזלות. פיר העמוד מכוסה בשלוש טבלאות: האחת לחישוב תאריכי החגים הניידים והחגים הקבועים ואת רבעי השנה המפשטית והסמסטרים; אחת היא לוח שנה נצחי ואחת למציאת הזמן על פי אור הירח.

שעון השמש עוצב על ידי צ'ארלס טרנבול ולפעמים נקרא על שמו. טרנבול התגורר בקורפוס 8 שנים והגיע לתואר MA.

השעון דרשה תחזוקה שוטפת לאורך כל השנים. הסימונים הוחלפו פעמים רבות במהלך מאות השנים, ולמרות שחזורים בפיקוח פרופסור למדעי הטבע והיסטוריון של המדע, רוברט גונתר, עוד ועוד שגיאות נכנסו לטבלאות העמוד. השעון גם החל לנטות הצידה. זה תוקן בשנת 1967 לאחר שהתגלה כי אין לשעון בסיס מוצק והוא עומד על לוחות אבן שהודקו עם שברי אבנים. בשנת 1976 שוחזר השעון שמש (וטבלאותיו תוקנו) למצבו מ-1710. מכיוון שהטבלאות של 1710 עוצבו עבור לוח השנה היוליאני, אין להם שימוש מודרני. שעון השמש שוחזר לאחרונה בשנת 2016. <ref></ref>

== אנשים הקשורים לקולג' ==
=== סטודנטים ועמיתים בולטים לשעבר ===
<gallery class="center" classes="center">
קובץ:El_cardenal_Reginald_Pole,_por_Sebastiano_del_Piombo.jpg|טקסט=Reginald Pole| רג'ינלד פול
קובץ:James_Edward_Oglethorpe_by_Alfred_Edmund_Dyer.jpg|טקסט=James Oglethorpe| ג'יימס אוגלתורפ 
קובץ:William_Buckland_c1845.jpg|טקסט=William Buckland| ויליאם בקלנד
קובץ:IsaiahBerlin1983.jpg|טקסט=Isaiah Berlin| ישעיהו ברלין
קובץ:Portrait_of_John_Keble_(cropped).jpg|טקסט=John Keble| ג'ון קבל 
קובץ:Thomas_Nagel_teaching_Ethics.JPG|טקסט=Thomas Nagel| תומאס נייגל
קובץ:David_Miliband_2.jpg|טקסט=David Miliband| דייוויד מיליבנד
קובץ:Ed_Miliband_on_August_27,_2010_cropped-an_less_red.jpg|טקסט=Ed Miliband| אד מיליבנד
</gallery>

== גלריה ==
<gallery mode="packed" heights="200px">
קובץ:Corpus_Christi_entrance_Oxford.jpg|טקסט=Entrance to the college|הכניסה לקולג'
קובץ:Corpus_Christi_College.jpg|טקסט=Under the entrance Archway|מתחת לכניסה
קובץ:Corpus_Quad.jpg|טקסט=Main Quad|הריבוע הראשי
קובץ:Oxford_-_Corpus_Christi_College_-_0050.jpg|טקסט=Hall|אולם האוכל בקולג'
קובץ:Corpus_Handa_Terrace_panorama.jpg|טקסט=Panoramic view from the Handa Terrace overlooking the main garden|נוף פנורמי ממרפסת הָנדה המשקיפה על הגן הראשי
</gallery>

== קישורים חיצוניים ==

* 
* 

== הערות שוליים ==

קטגוריה:מכללות אוניברסיטת אוקספורד